
Formål og omfang

Prosedyren skal sørge for at høgskolens bestemmelser om tjenestevei i HMS-saker blir fulgt opp.

Ansvar og myndighet
Den som eier problemet, ledelse og støttegrupper/personer har ansvaret for å følge HIOs bestemmelser om tjenestevei i HMS-saker. 

Handlinger

· Enhver tilsatt som ønsker å ta opp et arbeidsmiljøproblem henvender seg til sin nærmeste leder

· Den som tar opp et arbeidsmiljøproblem kan henvende seg til neste ledernivå, evt. med hjelp av verneombud eller tillitsvalgt (frihet i hvem som velges), hvis ikke nærmeste leder ordner opp i saken (Når saken tas opp på et høyere ledernivå, skal nærmeste leder være orientert om dette)

· Leder skal gi svar i saken til den som tar opp et arbeidsmiljøproblem senest 14 dager etter at saken har vært reist (Hvis saken har vært tatt opp på flere ledernivå, skal svar gå samme tjenestevei tilbake)

· Den som har tatt opp et arbeidsmiljøproblem har krav på begrunnelse hvis svaret fra ledelsen er negativt i forhold til forventninger

· Den som har forsøkt å ta opp et arbeidsmiljøproblem tjenestevei og ikke fått gjennomslag for sine forventninger, har anledning til å ta opp saken utenom tjenestevei, for eksempel med verneombud, tillitsvalgt, BHT, Organisasjons- og personalseksjonen, alt etter hva saken dreier seg om. Nærmeste leder skal være orientert hvis saken tas opp utenom tjenestevei

· Enhver tilsatt kan henvende seg til AMU med prinsipielle og overordnede arbeidsmiljøspørsmål. AMU håndterer ikke personsaker 

· Både arbeidsgiver og AMU kan fremme saker for Arbeidstilsynet som ikke har blitt løst gjennom samhandling mellom de to parter

· Organisasjons- og personalseksjonen og bedriftshelsetjenesten er rådgivere/veiledere i verne/miljøspørsmål
Avvik
Seksjonsdirektørene/senterlederne i administrasjonen og avdelingsdirektørene i avdeling håndterer mindre avvik innenfor sine ansvarsområder. Prinsipielle og større avvik kan tas opp med høgskoledirektøren, evt. forelegges AMU for uttalelse.
Definisjoner

Tjenestevei vil i korthet si at enhver ansatt henvender seg til nærmeste overordnede når man ønsker å ta opp et verne/ miljøproblem.

BHT. Bedriftshelsetjenesten

AMU: Arbeidsmiljøutvalget

Henvisninger

